Turnamèn iki dianakaké sepisanan ing taun 1877 déning "All England Lawn Tennis and Croquet Club" ing Wimbledon, London, wektu iku mung ana tetandhingan nomer tunggal putra. Sabanjuré ing taun 1884, nomer tunggal putri lan gandha putra wiwit ditandhingaké. Kayadéné turnamèn "Grand Slam" liyané, Wimbledon mung kanggo para juru main amatir nganti éra "terbuka" diwiwiti ing taun 1968. Bab kang narik kawigatèn ya iku ora tau ana juwara saka Britania Raya sajeroning nomer tunggal putra sawisé Fred Perry dadi juwara ing taun 1936, lan ora ana juwara saka Britania Raya sajeroning nomer tunggal putri sawisé Virginia Wade dadi juwara ing taun 1977.